*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*189. számú előterjesztés*

Bátaszék Város Önkormányzat Képviselő-testületének 2021. október 18-án

16 órakor megtartandó ülésére

*Természetbeni szociális juttatásokhoz szükséges kötelezettségvállalások jóváhagyása*

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle Anna aljegyző Diószeginé Halász Orsolya ügyintéző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Szociális Bizottság 2021.10.18.PG Bizottság 2021.10.18. |

***Tisztelt Képviselő-testület!***

A szociális támogatások kiemelten fontos területe a rászorulók téli tüzelő támogatása. Sajnos továbbra is csak a kisebb települések kapnak – szociális tűzifa program keretében – állami támogatást; így e program megvalósítása egészében az önkormányzatot terheli. **2020. II. félévében 78** (összesen 2.051.400,-Ft összegben), **2021. I. félévében 57** (összesen 1.427.100,- Ft összegben) **kérelmező részesült természetbeni támogatásban**, egyenként 23.400.-Ft (15x20kg brikett) vagy 27.300,-Ft (8 mázsa fa kiszállítva) értékben.

2020-2021. téli szezon beszerzései összesen:

* tüzelő (keményfa kuglizva)

összesen **904 mázsa 115 címre** (nagyrészt 8 mázsa/cím, alkalmanként 4 mázsa/cím)

összes költsége: 3.194.460,- Ft

10 alkalommal történt megbízás

* brikett (20kg/zsák) (2020. decemberben elfogyott)

összesen **6.600 kg 22 címre** (300kg/cím)

összes költsége : 514.800,- Ft

4 alkalommal történt megbízás

Jelenleg kérelmeket még nem fogadtunk be, de már most többen érdeklődnek, hogy kaphatnak-e majd segítséget az önkormányzattól.

**Az önkormányzat 2021. évi költségvetésében 4.000.000,-Ft keretösszeg került jóváhagyásra** a tüzelőre, mint **természetbeni rendkívüli támogatásra, melyből** az I. félévben már **1.526.047,- Ft felhasználásra került** (a 2020/2021-es téli időszak támogatásaihoz).

Az önkormányzat 7 helyi vállalkozótól/vállalattól kért be ajánlatot tűzifára, illetve brikettre. A beérkezett 4 ajánlat az előterjesztés mellékleteként és itt, az összefoglaló táblázatokban található.

**BRIKETT:**

|  |  |  |  |  |  |
| --- | --- | --- | --- | --- | --- |
| **ajánlattevő:** | **tüzelő anyag:** | **mennyiségi egység:** | **bruttó ár:** | **szállítás:** | **ajánlat érvényessége:** |
| **PALA-PET Kft.** (Barkácskuckó, Bátaszék, Budai u. 18.) | keményfa brikett | 15 kg/ csomag | 1 125 Ft | nincs | 2022.02.01. |

**TŰZIFA:**

|  |  |  |  |  |  |
| --- | --- | --- | --- | --- | --- |
| **ajánlattevő:** | **tüzelő anyag:** | **mennyiségi egység:** | **bruttó ár:** | **szállítás:** | **ajánlat érvényessége:** |
| **GEMENC Zrt. Bátaszéki Erdészet** (Baja, Szent Imre tér 2., fióktelep: Bátaszék Szabadság u. 2.) | vastag tűzifa (tölgy, cser, bükk, gyertyán, kőris) | erdei köbméter | 21 000 Ft | nincs | 2021.12.31 |
| vastag tűzifa (juhar, szil, platán) | erdei köbméter | 19 050 Ft | nincs |
| rostfa (ezüst hárs) | erdei köbméter | 10 000 Ft | nincs |
| **FÜDAVANO BT.** (Bonyhádi út 38., fióktelep: Bátaszék, Mária u. 18.) | vegyes keményfa kuglizva  | mázsa  | 3 350 Ft | 3000.-ft/cím | 2022.03.31 |
| vegyes keményfa méterben | köbméter | 25 500 Ft | 3000.-ft/cím |
| **KRI-GÁB Kft. Villi Gábor (**Bátaszék, Baja út 26.) | vegyes kemény tűzifa kuglizva | mázsa  | 3 200 Ft | 2000.-ft/cím | 2021.11.30 |

**Brikettre egy ajánlat érkezett**, ehhez az ajánlathoz kiszállítási ajánlat nem kapcsolódik. **Tűzifa vonatkozásában, ár-érték arányban a Gemenc Zrt. Bátaszéki Erdészet ajánlata bizonyult legkedvezőbbnek.**

A Gemenc Zrt. ajánlatához további ajánlatokat kértünk **szállításra** és esetleges feldolgozásra (kuglizásra) vonatkozóan. Az ajánlattételi felhívás 5 vállalkozónak került megküldésre, összesen 4 ajánlat érkezett, melyek szintén az előterjesztés mellékleteként és az összefoglaló táblázatban láthatóak.

**SZÁLLÍTÁS ÉS FELDOLGOZÁS**

|  |  |  |  |  |  |  |
| --- | --- | --- | --- | --- | --- | --- |
| **Ajánlattevő** | **erdészet területéről bátaszéki telephelyre** | **bátaszéki telephelyről méterben háztartásokba** | **bátaszéki telephelyről kuglizva háztartásokba** | **kuglizás telephelyen** | **kuglizás háztartásokban** | **érvényes** |
| **Müller Fakereskedelmi és Szállítmányozási Kft.** (Szekszárd, Árpád u. 17., 7194 Kalaznó, Fő u. 34.)9 | 5 334 Ft |  - |  - |  - |  - | 2021.12.31 |
| **Martini György ev.** (7724 Feked, Fő u. 95.) | 4 445 Ft |  - |  - |  - |  - | 2022.03.31(kövesdi és bátaapáti területre) |
| **SÜMI 2000.BT.** (Sümegi Richárd Bátaszék, Lajvér u. 45.) | 4 500 Ft | 2 500 Ft |  - |  - |  - | 2022.03.31 |
| **Fülöp Fa-Ker****Fülöp Dániel e.v.** (Bátaszék, Diófa sor 18.) | 3 900 Ft | 3 000 Ft | 3 000 Ft | 3 000 Ft |  - | 2022.05.01 (kuglizás csak saját telephelyen, tárolás díjmentesen biztosítva 150m³-ig) |
| az árak 1 köbméterre (1,00m x 1,00m x 1,75m) vonatkoznak |

Megjegyzést érdemel, hogy a tavalyi fűtési szezon esetében 1 m3 mennyiségi egységgel számoltunk, ami nagyjából 7-8 mázsának felel meg, addig az idei évben 1 erdei m3 mennyiségi egységre kértük az ajánlatot, amely nagyjából 10-12 mázsának felel meg.

A tűzifa tárolása a Bát-kom 2004 Kft. telephelyén, a Bátaszék, Baross u. 1/A. szám alatti ingatlanon valósulna meg, a tűzifa házakhoz történő kiszállításáról a Bát-kom 2004. Kft. gondoskodna.

Az előző fűtési szezon kérelmezőinek számával és tapasztalataival tervezve a következőket javasoljuk:

**2021. év második félévi szociális célú tüzelő juttatás természetbeni támogatás fedezetét a Képviselő-testület már biztosította** az önkormányzat 2021. évi költségvetésében a dologi kiadások között a szociális tűzifa vásárlásra jóváhagyott előirányzatként, melynek összege – az I. félévi tüzelő juttatás összegével (1.526.047,- Ft) csökkentve - **2.473.953,- Ft. Ebből az összegből, ebben a félévben 70 erdei m3 tűzifát és 600 (15 kg tömegű) csomag brikettet tud az Önkormányzat vásárolni.**

**2022. év első félévében szociális célú tüzelő juttatás természetbeni támogatás biztosítására további 70 erdei m3 tűzifát vásárolhatna az Önkormányzat, amelyhez 1.743.000,- Ft összegben szükséges a Képviselő-testületnek fedezetet biztosítani a 2022. évi költségvetés terhére.**

**Így a 2021/2022-es téli időszakban az előző időszakhoz képest hasonló keretből sokkal több tüzelőanyaghoz juthatna a kérelmező, hiszen amíg tavaly télen a támogatást igénylőnek 1 m3 tűzifát tudott az Önkormányzat biztosítani, úgy most 1 erdei m3-t kaphat.**

Kérjük a Képviselő-testületet, hogy a fentiek alapján az alábbi határozati javaslatot fogadja el.:

**I. sz.h a t á r o z a t i j a v a s l a t :**

**2021. év második félévi szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete

1. a 2021. év második félévi szociális tüzelő juttatás természetbeni támogatás biztosítása érdekében
2. a **Gemenci Erdő- és Vadgazdaság Zártkörűen Működő Részvénytársasággal** (székhely: 6500 Baja, Szent Imre tér 2., fióktelep: 7140 Bátaszéki Erdészet Bátaszék, Szabadság u. 2., adószám: 11034438-2-03) *70 erdei m3* *szociális célú tűzifa vásárlása* *tárgyában;*
3. **Fülöp Dániel egyéni vállalkozóval** (székhely: 7140 Bátaszék, Diófa sor 8., adószám: 66570538-1-37) *70 erdei m3 szociális célú tűzifa szállítmányozása tárgyában;*
4. a **PALA-PET Kiskereskedelmi Korlátolt Felelősségű Társasággal** (székhely: 7140 Bátaszék, Garay utca 72., adószám: 29033755-2-17, képviseli: Palaczki Andrea) *600 (15 kg tömegű) csomag* *brikett vásárlása tárgyában*;

történő szerződéskötést jóváhagyja, melynek fedezete az önkormányzat 2021. évi költségvetésében a dologi kiadások között a szociális tűzifa vásárlásra jóváhagyott előirányzatként már korábban biztosításra került;

1. felhatalmazza a város polgármesterét a vállalkozókkal kötendő szerződések aláírására.

*Határidő:* 2021. október 30.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Gemenci Erdő- és Vadgazdaság Zrt.

 Fülöp Dániel e.v.

 PALA-PET Kiskereskedelmi Kft.

 BÁT-KOM 2004. Kft.

 Bátaszéki KÖH Hatósági Iroda

 Bátaszéki KÖH Pénzügyi Iroda

 irattár

**II. sz.h a t á r o z a t i j a v a s l a t :**

**2022. év első félévi szociális célú tüzelő juttatás természetbeni támogatás biztosítására**

Bátaszék Város Önkormányzatának Képviselő-testülete

1. a 2022. év első félévi szociális tüzelő juttatás természetbeni támogatás biztosítása érdekében
2. a **Gemenci Erdő- és Vadgazdaság Zártkörűen Működő Részvénytársasággal** (székhely: 6500 Baja, Szent Imre tér 2., fióktelep: 7140 Bátaszéki Erdészet Bátaszék, Szabadság u. 2., adószám: 11034438-2-03) *70 erdei m3szociális célú tűzifa vásárlása tárgyában;*
3. **Fülöp Dániel egyéni vállalkozóval** (székhely: 7140 Bátaszék, Diófa sor 8., adószám: 66570538-1-37) *szociális célú tűzifa szállítmányozása tárgyában;*

történő szerződéskötést jóváhagyja;

1. a 2022. év első félévi támogatás fedezetére 1.743.000,- Ft összeget biztosít a 2022. évi költségvetés terhére;
2. felhatalmazza a város polgármesterét a vállalkozókkal kötendő szerződések aláírására.

*Határidő:* 2021. december 31.

*Felelős:* Dr. Bozsolik Róbert polgármester

(a szerződések aláírásáért)

*Határozatról értesül:* Gemenci Erdő- és Vadgazdaság Zrt.

 Fülöp Dániel e.v.

 BÁT-KOM 2004. Kft.

 Bátaszéki KÖH Hatósági Iroda

 Bátaszéki KÖH Pénzügyi Iroda

 irattár